Per Ivar Somby

Per Ivar Somby (født 1. januar 1965 i Alta) er en samisk fotokunstner. Han er mest kjent for å fargelegge og ha fargelagt eldre svart-hvitt-fotografier, spesielt fra 1800-tallet, men også 1900-tallet. Motivene som er fargelagt er mest portretter av samer, men også folk fra forskjellige kulturer samt landskap, miljøer og byer fra nordkalotten. 

Han publiserer en rekke av sine arbeider på Instagram under kontoen Colour My Past, og er grunnlegger av firmaet Colour Your Past. 

I tillegg har han blant annet hatt en rekke utstillinger av sine fargelagte foto i Norden, som Tromholt-utstillingen vist ved det norske Sametinget i 2017–2018. Andre utstillinger: Langfjorddagan i 2018, Kokelv sjøsamisk museum og Finnmark Rein i 2019 og utstillingen Som om de ser på mig i Helsingborg konserthus i 2020. 

I 2019 utga han boka Folket under nordlyset (2019, forlaget ČálliidLágádus) med fargelagte bilder av Sophus Tromholt fotografier, med korte tekster av Somby selv.

Han har også bidratt med bilde av Grønlandsekspedisjonen til Fridtjof Nansen fra 1889 på Forskningsfartøyet FF Kronprins Haakon.

Prosjektet for fargelegging startet med funn av portretter av hans egne slektninger fra 1800-tallet og personer fra hans egen kulturelle bakgrunn i Sápmi. Målet til Per Ivar Somby ble å forsøke å levendegjøre eldre fotografier i svart-hvitt ved å renske foto og pålegge naturlige farger, slik at det ser ut som om foto er tatt som om det skulle ha vært i dag. Han har også utvidet fargelegging på eldre fotografier fra andre kulturer, og også kjente og ukjente fra majoritetskulturer i Europa.

Referanser

Eksterne lenker 
 

Norske fotografer
Samisk kultur